Az eljárás rövid ismertetése:
A lakhatási támogatás formájában nyújtott települési támogatás a szociálisan rászorult személyeknek az általuk lakott lakás rendszeres fenntartási költségeinek viseléséhez nyújtható. A támogatásra való jogosultság a kérelem benyújtása hónapjának első napjától, egy évi időtartamra kerül megállapításra. A támogatás igényléséhez igazolni kell a lakás nagyságát, továbbá a rendszeres fenntartási költségek (közös költség, gáz-, áram-, víz- és csatornahasználati díj, szemétszállítási díj, albérleti díj) befizetését a kérelem benyújtását megelőző, legalább 3 hónapra vonatkozóan. 
Az eljárás jogi alapja: 
Herceghalom Község Önkormányzata Képviselő-testületének 25/2023. (XII. 01.) számú, a pénzbeli és természetben nyújtott szociális ellátásokról szóló rendeletének 11.§-a.
Illetékességi terület: Herceghalom közigazgatási területe
Benyújtandó dokumentumok:
· a „Kérelem a lakhatáshoz kapcsolódó rendszeres kiadások viseléséhez nyújtandó települési támogatás megállapítására” nyomtatvány kitöltve, 
· a kérelmező és a vele közös háztartásban élők - a kérelem benyújtását megelőző havi - nettó jövedelmét igazoló dokumentumok (pl. munkabér, családi pótlék, nyugdíj, álláskeresési támogatás),
· a rendszeres lakásfenntartási költségek igazolására, a kérelmező nevére szóló közüzemi számlákat,
· a lakás nagyságának, illetve a lakószobák számának igazolását,
· bérlemény esetén a bérleti szerződést, 
Eljárási illetékek: Az eljárás illetékmentes
Eljárás megindítása:
A kitöltött, aláírt nyomtatványt és mellékleteit a Herceghalomi Polgármesteri Hivatalhoz szükséges benyújtani személyesen nyitvatartási időben, vagy eljuttatni postai úton
I. fokon döntést hozó szerv: Herceghalom Község Önkormányzata Képviselő-testületének Humán és Környezetvédelmi Bizottsága (átruházott hatáskörben)
II. fokon eljáró hatóság: Herceghalom Község Önkormányzatának Képviselő-testülete

